stanford-oval/wikipedia huggingface dataset:
לוקהיד קונסטליישן
תאונות ותקריות

למעלה מאלף בני אדם נהרגו בתאונות ואסונות בהן היה מעורב המטוס.
ב-11 במאי 1947 התרסקה בניו ג'רזי טיסת מבחן של TWA. ארבעת אנשי הצוות נהרגו.
ב-28 באוקטובר 1949 התנגשה לתוך צלע הר טיסה של אייר פראנס, אחרי שני ניסיונות נחיתה כושלים בנמל התעופה בסאו מיגל שבאיים האזוריים. 37 הנוסעים ו-11 אנשי הצוות נהרגו. בין הנוסעים במטוס היו הכנרת הצרפתייה ז'ינט נבה, ואלוף האגרוף הצרפתי מרסל סרדן.
ב-28 ביולי 1950 התרסקה טיסה של חברת התעופה הברזילאית Panair do Brasil ליד סאו לאופולדו. 46 הנוסעים ו-10 אנשי הצוות נהרגו.
ב-1 בספטמבר 1950 התרסקה טיסה 903 של TWA בוואדי אל נטרון סמוך לקהיר. 48 הנוסעים ו-7 אנשי הצוות נהרגו.
ב-22 ביוני 1951 התרסקה בליבריה טיסה 151 של פאן אמריקן. 31 הנוסעים ו-9 אנשי הצוות נהרגו.
ב-30 באוקטובר 1954 התרסקה לתוך אוקיינוס האטלנטי טיסה 57 של הצי האמריקני. כל 42 הנוסעים ואנשי הצוות נהרגו.
ב-5 בספטמבר 1954 התרסקה טיסה 633 של KLM בשאנון, אירלנד. 28 נהרגו ו-28 ניצלו.
ב-27 ביולי 1955 יורטה מעל בולגריה טיסה 402 של אל על. 51 הנוסעים ו-7 אנשי הצוות נהרגו.
ב-11 באפריל 1955 התפוצץ מטען חבלה בטיסה של אייר אינדיה. 16 נהרגו ו-3 ניצלו.
ב-30 ביוני 1956 התנגשה טיסה 2 של TWA במטוס דאגלס DC-7 של יונייטד איירליינס מעל הגרנד קניון. 70 הנוסעים בקונסטליישן ו-58 הנוסעים ב-DC-7 נהרגו.
ב-14 באוגוסט 1958 התרסקה טיסה 607-E של KLM במהלך ההמראה משאנון. 99 הנוסעים ואנשי הצוות נהרגו.
ב-11 בינואר 1959 התרסקה טיסה 502 של לופטהנזה בעת הגישה לנחיתה בריו דה ז'ניירו. מתוך 39 הנוסעים ואנשי הצוות, שלושה שרדו.
ב-21 בינואר 1960 התרסקה טיסה 671 של אוויאנקה במהלך הנחיתה בג'מייקה. 37 הנוסעים ואנשי הצוות נהרגו.
ב-24 באוגוסט 1960 התרסקה במאוריציוס טיסה L-1049G של קוואנטס. מתוך 38 הנוסעים ואנשי הצוות שהיו על המטוס, 12 ניצלו.
ב-16 בדצמבר 1960 התנגשה טיסה 266 של TWA שבוצעה בקונסטליישן בטיסה 826 של יונייטד איירליינס שבוצעה בדאגלס DC-8 מעל סטטן איילנד ניו יורק. בתאונה נהרגו 84 הנוסעים שהיו על המטוס של יונייטד איירליינס, 44 בטיסה של TWA ו-6 אנשים על הקרקע.
ב-8 בנובמבר 1961 התרסקה טיסה 201 של אימפריאל איירליינס (Imperial Airlines) במהלך הנחיתה בקולומביה. 74 נוסעים ושני אנשי הצוות נהרגו.
ב-10 במאי 1961 התרסקה טיסה של אייר פראנס באלג'יריה. 69 הנוסעים ו-9 אשי הצוות נהרגו.
ב-15 במרץ 1962 טיסה 739 של Flying Tiger Line אבדה מעל האוקיינוס השקט ובה 107 נוסעים ואנשי צוות.
ב-1 במרץ 1964 התרסקה בקליפורניה טיסה A901 של Paradise Airlines. כל 85 הנוסעים ואנשי הצוות נהרגו.
ב-5 במאי 1965 התרסקה טיסה 401 של איבריה איירליינס בטנריפה האיים הקנריים. 30 נהרגו ו-19 ניצלו.
הערות שוליים

↑  משירות צבאי
 שנות ה-90 משימוש אזרחי
↑  ראו המטוס בחיל האוויר
| --- | --- |
בקרת זהויות :  NLI: 987007555410705171  GND: 4398871-4  LCCN: sh85031312
לוקווד ושות' (סדרת טלוויזיה)

| --- | --- |

 מבוסס על:  סדרת הספרים "לוקווד ושות'" מאת ג'ונתן סטראוד
 סוגה:  דרמת נעורים מסתורין מותחן על-טבעי
 יוצרים:  ג'ו קורניש 
 כותבים:  ג'ו קורניש 
 בימוי:  ג'ו קורניש ויליאם מקגרגור
 שחקנים:  רובי סטוקס קמרון צ'פמן עלי חדג'י-חשמיטי
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  נירה פארק רייצ'ל פריור ג'ו קורניש
 חברת הפקה:  Complete Fiction
 הפצה:  נטפליקס
 אתר צילומים:  לונדון 
 אורך פרק:  37 דק' 
 שידור
 רשת שידור:  נטפליקס
 תקופת שידור מקורית:  27 בינואר 2023 – הווה 
 קישורים חיצוניים
 אתר רשמי
 דף התוכנית ב-IMDb
 
לוקווד ושות' (באנגלית: Lockwood & Co) היא סדרת מסתורין-מתח בריטית לנוער, שנכתבה ובוימה על ידי ג'ו קורניש עבור שירות "נטפליקס" ומבוססת על סדרת הספרים באותו השם מאת ג'ונתן סטראוד.
עונתה הראשונה של הסדרה כוללת שמונה פרקים, ועלתה לשידור ב-27 בינואר 2023.
רקע עלילתי

עלילת הסדרה מתרחשת בלונדון, במציאות בה ציידי הרפאים המתבגרים המוכשרים ביותר נאלצים להילחם מדי לילה בקרבות מסוכנים מול רוחות קטלניות, שהחלו לפקוד את העולם 50 שנה לפני תחילת הסדרה בעקבות גורם לא ידוע. בין שלל סוכנויות התאגידיות, נמצאת סוכנות סטארט-אפ קטנה אחת לבדה: "לוקווד ושות'", המופעלת על ידי שני נערים מתבגרים ונערה בעל יכולות מנטליות, שלהם אין מניעים כלכליים או השגחת מבוגרים, שעליהם מוטל לפענח תעלומה שעתידה לשנות את עולמם.
צוות השחקנים והדמויות

רובי סטוקס – לוסי קרלייל
קמרון צ'פמן – אנתוני לוקווד
עלי חדג'י-חשמתי – ג'ורג' קארים
איוואנו ג'רמיה– המפקח בארנס
לוק טרדוויי – להב הזהב
מורבן כריסטי – פנלופי פיטס
ג'ק בנדיירה – קוויל קיפס
בן קרומפטון – ג'וליוס וינקמן
היילי קונדו – פלו בונז
ריאנה דוריס – קאט גודווין
פאדי הולנד – בובי ורנון
הפקה > פיתוח

ב-19 במאי 2020, הוכרז כי חברת ההפקה "Complete Fiction" שוקדת על פיתוח עיבוד טלוויזיוני המבוססת על סדרת הספרים "לוקווד ושות'" מאת ג'ונתן סטראוד, בשיתוף פעולה עם "נטפליקס". עוד נמסר כי על בימוי הסדרה יהיה אמון ג'ו קורניש. בדצמבר 2020, נמסר כי "נטפליקס" הזמינה רשמית עונה ראשונה בת שמונה פרקים. עוד נודע כי קורניש ישמש כתסריטאי ובמאי ראשי, וכי על הפקת הסדרה בפועל יהיו אמונים נירה פארק, רייצ'ל פריור וקורניש. עוד נמסר כי ויליאם מקגרגור ייקח חלק בבימוי מספר פרקים.
על כתיבת הסדרה אמונים התסריטאים אד הימה, קארה סמית' וג'וי וילקינסון.
הפקה > ליהוק

במרץ 2022, נמסר על ליהוקם של רובי סטוקס, קמרון צ'פמן ועלי חדג'י-חשמיטי, לצדם של איבנו ג'רמיה, לוק טרדוויי ומורבן כריסטי. כמו כן, נמסר על ליהוקם של ג'ק בנדיירה, בן קרומפטון, היילי קונדו, ריאנה דוריס ופדי הולנד.
הפקה > צילומים

צילומי הסדרה החלו ב-5 ביולי 2021 בלונדון. בסוף אוקטובר 2021, נודע כי חלק מהצילומים התרחשו בבית הקברות קנסל גרין. צילומי העונה הראשונה הסתיימו ב-15 במרץ 2022.
הערות שוליים

↑  Netflix. Lockwood & Co. | Official Teaser | Netflix. Retrieved 26 October 2022 – via YouTube.
↑  Ravindran, Manori (13 December 2020). "Netflix Unveils New U.K. Projects With Sam Mendes, Rowan Atkinson, Andy Serkis". Variety. Retrieved April 21, 2022.
↑  Wiseman, Andreas (19 May 2020). "Edgar Wright, Nira Park, Joe Cornish & Rachael Prior Launch London & LA-based Film & TV Company Complete Fiction With Three Series In Works At Netflix". Deadline. Retrieved April 21, 2022.
↑  Hersko, Tyler (19 May 2020). "Edgar Wright to Produce Netflix Series Under New TV Banner With Joe Cornish and More". IndieWire. Retrieved April 21, 2022.
↑  Ritman, Alex (13 December 2020). "Netflix Unveils 7 New U.K. Originals From Rowan Atkinson, Joe Cornish, Sam Mendes and More". The Hollywood Reporter. Retrieved April 21, 2022.
↑  Fuster, Jeremy (13 December 2020). "Netflix Adds 7 Shows to UK Production Slate With Sam Mendes and Andy Serkis Among Attached Talent". TheWrap. Retrieved April 21, 2022.
↑  D'Alessandro, Anthony (22 February 2022). "'Smile': William McGregor Set To Direct Vampire Feature For Netflix, 6th & Idaho". Deadline. Retrieved April 21, 2022.
1 2  Bradley (8 July 2021). "Netflix Supernatural Detective Series 'Lockwood & Co.' Officially Begins Filming". moviesr.net. Retrieved April 21, 2022.
↑  White, Peter (16 March 2022). "'Bridgerton's Ruby Stokes Set As Lead Of Netflix's 'Lockwood & Co.' Series Adaptation". Deadline. Retrieved April 21, 2022.
↑  Daniels, Nia (5 July 2021). "Filming begins on Lockwood & Co for Netflix". The Knowledge Online. Retrieved 30 November 2021.
↑  Cook, Laurence (30 April 2021). "'The Witcher: Blood Origin' and More UK Projects are Greenlit + Casting". Backstage. Retrieved April 21, 2022.
↑  Worrall, Simon (10 November 2021). "Wild parakeets, far from their native land, have taken a liking to London". National Geographic. Archived from the original on 2 December 2021. Retrieved April 21, 2022.
↑  Bradley (16 March 2022). "Netflix Confirms Cast for 'Lockwood & Co.' as the Series Officially Wraps Up Filming". moviesr.net. Retrieved April 21, 2022.
ליזי דלריצ'ה

ליזי דלריצ'ה (נולדה ב-3 בנובמבר 1965) היא ראש עיריית גני תקווה וסגנית יו"ר מרכז השלטון המקומי בישראל.
ביוגרפיה

ליזי דלריצ'ה גדלה בגבעתיים. שירתה כפקידת מבצעים בחיל האוויר. למדה כלכלה וחשבונאות במסלול האקדמי המכללה למינהל והשלימה לתואר ראשון באוניברסיטה הפתוחה. בעלת M.B.A. במנהל עסקים בקריה האקדמית אונו. בשנת 1989 עברה לגני תקוה, בעקבות נישואיה לקובי דלריצ'ה, בן המקום.
עבדה כסמנכ"לית כספים בחברות הזנק אחדות: רדלן, שנמכרה לחברת מארוול טכנולוגיות, קידארו, שנמכרה למיקרוסופט, וורקלייט, שנמכרה ל-IBM.
חברה במועצת המועצה המקומית גני תקווה משנת 1998. בשנים 2008–2013 כיהנה כסגנית וממלאת מקום של ראש המועצה, אבישי לוין. בבחירות לרשויות המקומיות, שנערכו באוקטובר 2013, נבחרה לראשות המועצה המקומית גני תקוה. בבחירות 2018 זכתה דלריצ'ה בתמיכת מפלגת יש עתיד ומפלגת העבודה ונבחרה לתקופת כהונה נוספת. בבחירות לרשויות המקומיות, שנערכו ב-27 בפברואר 2024, זכתה בכהונה נוספת כראשת העיר גני תקווה.
במהלך כהונתה, במאי 2023, שונה מעמדה של גני תקווה ממועצה מקומית לעיר.
חיים אישיים

נשואה לקובי דלריצ'ה ולהם שלוש בנות.
הערות שוליים

↑  מיכל מרגלית, ליזי דלריצ'ה ניצחה בבחירות: "בלי מלחמות", באתר ynet, 23 באוקטובר 2013
↑  ליזי דלריצ'ה – ראשות מועצת גני תקווה, באתר פוליטיקלי קוראת, ‏2013-10-08
↑  הדר כהן, יש עתיד תומכת במועמדי הבחירות, 13 ביוני 2018, באתר אונוNews.
ליליה מוססדוטיר

ליליה מוססדוטיר (באיסלנדית: Lilja Mósesdóttir; נולדה ב-11 בנובמבר 1961) היא פוליטיקאית איסלנדית.
ליליה מוססדוטיר למדה באוניברסיטאות, שוודיה[דרוש מקור][דרושה הבהרה] שם סיימה תואר ראשון באוניברסיטת לווה Lowa, לאחר מכן המשיכה ללימודי מאסטר באוניברסיטת סאסקס Sussex בברייטון אנגליה  וסיימה את עבודת הדוקטורט שלה באוניברסיטת מנצ'סטר בממלכה המאוחדת.
היא נבחרה בבחירות 2009 מטעם תנועת השמאל הירוק כנציגת מחוז רייקיאויק דרום באלת'ינגי, הפרלמנט האיסלנדי. היא הייתה מבין הפוליטיקאים הבודדים בקואליציה של מפלגת השמאל הירוקה והמפלגה הסוציאל־דמוקרטית האיסלנדית בראשות יוהנה סיגורדרדוטיר שהתנגדו להסכם Icesave, התנגדות אשר עשויה לגרום לפירוק הקואליציה. במרץ 2011 היא הודיעה שלאור חילוקי הדעות היא עוזבת את המפלגה.
מוססדוטיר מכהנת כפרופסורית בבית ספר למנהל עסקים באיסלנד והתמחותה היא שוק העבודה.
ליזי רופר

| --- | --- |
אין תמונה חופשית
 לידה:  1967 (בת 57 בערך) אנגליה, הממלכה המאוחדת 
 שם לידה:  אליזבת רופר
 מדינה:  הממלכה המאוחדת 
 תקופת הפעילות:  מ-1993
 מקום לימודים:  בית הספר נורת' לונדון  בית הספר למשחק של גילפורד  אוניברסיטת אבריסווית' 
 פרופיל ב-IMDb
 
ליזי רופר (באנגלית: Lizzie Roper; נולדה ב-1967) היא שחקנית בריטית.
ביוגרפיה

רופר למדה בבית הספר למשחק גילדפורד, וסיימה תואר בדרמה באוניברסיטת אבריסטווית'. היא החלה להופיע בקומדיות יחד עם לני בג' ב-The Regency Rooms. בסוף שנות ה-90 של המאה ה-20 הופיעה רופר כסטנדאפיסטית ומנחה במועדון שלה "Loonatics at the Asylum". כמו כן הופיעה בקביעות בפסטיבל הפרינג' של אדינבורו. תפקידה הגדול הראשון בטלוויזיה היה ב-2004 בתפקיד טריש בסיטקום "The Worst Week of My Life". עוד באותה שנה שיחקה ריפר לצדו של כריסטיאן סלייטר בהפקה של הווסט אנד למחזה "קן הקוקייה". ב-2005 הופיעה יחד עם אלן דייוויס וביל ביילי במחזה "הזוג המוזר" בפסטיבל אדינבורו. ב-2006 יצרה רופר והופיעה בתוכנית יחיד שלה "Peccadillo Circus" בפסטיבל אדינבורו. היא הייתה מועמדת לפרס הופעת היחיד הטובה ביותר, והמופע הועבר לטרפלגר סטודיוס בווסט אנד, ואחר כך לסיבוב הופעות לאומי. עבור התפקיד היא חקרה וראיינה אנשים אודות חיי המין שלהם.
ב-2011 השתתפה רופר במחזמר הקומי "Betwixt!" שהוצג בווסט אנד. ב-2013 וב-2014 הופיעה רופר באופרת הסבון "הוליאוקס" בתפקיד סם לומקס. אחר כך חזרה להופיע בפסטיבל הפרינג' של אדינבורו בהצגת יחיד נוספת "Julie Burchill: Absolute Cult" בתפקיד העיתונאית ג'ולי בורצ'יל, שכתב טים פאונטיין וביים מייק ברדוול. ב-2015 וב-2016 שיחקה רופר בתפקיד ג'קי בסדרה הקומית "בן לוקח בת". היא השתתפה בתוכניתו של אלן דייוויס "Alan Davies: As Yet Untitled".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | How Do You Want Me? | אישה כפרית | בפרק "White Pubic Hair" |
| 2004 |  | The Worst Week of My Life | טריש | סדרת טלוויזיה (4 פרקים) |
| 2005 |  | Family Affairs | רוקסן | סדרת טלוויזיה (5 פרקים) |
| 2007 | נמכר | Sold | אליזבת | סדרת טלוויזיה (פרק אחד) |
| 2008 |  | Angus, Thongs and Perfect Snogging | בקי |  |
| 2008 | אחרי שהלכת | After You've Gone | אישה שיכורה | בפרק "There Will Be Pud" |
| 2008–2009 |  | The Pinky and Perky Show | תפקידים שונים | סדרת טלוויזיה |
| 2009 | כמעט אנושיים | Being Human | מגי | סדרת טלוויזיה (פרק אחד) |
| 2009 |  | Wish 143 | אחות | סרט קצר |
| 2010 |  | The Great Outdoors | אשתו של האיכר | סדרת טלוויזיה (פרק אחד) |
| 2010 | הוא והיא | Him & Her | פאריס | בפרק "The Parents" |
| 2010 | תחבולות חדשות | New Tricks | טילי שו | בפרק "Dark Chicolate" |
| 2011 | קורוניישן סטריט | Coronation Street | קייט קווין | סדרת טלוויזיה (פרק אחד) |
| 2011 | דרך ווטרלו | Waterloo Road | ג'קי סטאק | סדרת טלוויזיה (2 פרקים) |
| 2011 |  | This Is Jinsy | ג'ינסי | סדרת טלוויזיה (7 פרקים) |
| 2011 |  | Full | ג'ואן | סרט קצר |
| 2011 |  | Comedy Showcase | גברת סניבל | בפרק "Felix & Murdo" |
| 2012 | עדות אילמת | Silent Witness | סנדרה | סדרת טלוויזיה (2 פרקים) |
| 2012 | מי רצח את הבוס? | Dead Boss | טופ דוג | סדרת טלוויזיה (6 פרקים) |
| 2012 |  | Her Next Door | אליס | סרט קצר |
| 2013 | מיילדת | Call the Midwife | האחות פיטרס | סדרת טלוויזיה (פרק אחד) |
| 2013 |  | The Day They Came to Suck Out Our Brains! | אמא | בפרק "The Brain Sucking Begins!" |
| 2013 |  | The Search for Simon | פאריס |  |
| 2013 |  | Ye Olde Dragon's Den | הילרי דיווי | סרט טלוויזיה |
| 2013–2014 | הוליאוקס | Hollyoaks | סם לומקס | סדרת טלוויזיה (תפקיד קבוע) |
| 2014 |  | Grandpa in My Pocket | ונדי ואפל | בפרק "Waffling at the Windmill" |
| 2015 | המיילד | The Delivery Man | אגנס | בפרק "Prisoner" |
| 2015 | רופאים | Doctors | טרישה מקברייד | בפרק "Perfect" |
| 2015–2016 | בן לוקח בת | Boy Meets Girl | ג'קי | סדרת טלוויזיה |
| 2016 |  | Till Death Us Do Part | אלסי גארנט | בפרק "A Woman's Place Is in the Home" |
| 2018 | אנושיים | Humans | מרי | סדרת טלוויזיה (פרק אחד) |
| 2019 |  | Soul Reaper | ליליאן |  |
הערות שוליים

↑  Trevor Davies (7 באוגוסט 2014). "Watch dead Hollyoaks star ride a wild boar in hilarious rehearsal for stunt". Mirror.co.uk. נבדק ב-25 באפריל 2016. {{cite web}}:  (עזרה)
↑  "Lizzie Roper: Christian Slater was one of the first to congratulate me on Hollyoaks role". Whatsontv.co.uk. 5 במאי 2014. נבדק ב-25 באפריל 2016. {{cite web}}:  (עזרה)
↑  Robin T. Barton (8 באוגוסט 2006). "Lizzie Roper in Peccadillo Circus". Broadwaybaby.com. נבדק ב-25 באפריל 2016. {{cite web}}:  (עזרה)
↑  "The best of the Edinburgh Fringe" (באנגלית אמריקאית). 2014-08-16. נבדק ב-2016-06-27.
↑  Terri Paddock (4 באוגוסט 2014). "Lizzie Roper: Why I wanted to play Queen of Spleen Julie Burchill". Festivalhighlights.com. נבדק ב-25 באפריל 2016. {{cite web}}:  (עזרה)
↑  "Boy Meets Girl review: Cramlington writer Elliott Kerrigan pens a piece of TV gold". Chroniclelive.co.uk. 3 בספטמבר 2015. נבדק ב-25 באפריל 2016. {{cite web}}:  (עזרה)
↑  "Storage Hunters UK Celebrity Special | UKTV Play". uktvplay.uktv.co.uk. נבדק ב-2016-06-27.
ליאורה חשין

| --- | --- |

 לידה:  10 בפברואר 1949 ירושלים, ישראל 
 פטירה:  22 באפריל 2023 (בגיל 74) 
 מקום קבורה:  הר המנוחות 
 מקום לימודים:  האוניברסיטה העברית בירושלים (1972)  האוניברסיטה העברית בירושלים (1974) 
 תחום יצירה:  צילום, עיתונאות 
 בן או בת זוג:  דוד חשין 
 
ליאורה חשין (10 בפברואר 1949 – 22 באפריל 2023) הייתה צלמת ועיתונאית ישראלית. הייתה מוכרת בעיקר כמתעדת של אמנות רחוב בערי ישראל.
ביוגרפיה

חשין נולדה וגדלה בירושלים. אביה היה הסופר והחוקר בנימין יפה. אמה הייתה מלכה לבית קליינזינגר. סבה, אריה לייב יפה, היה סופר, משורר ומנהל קרן היסוד. הוא נהרג ב-11 במרץ 1948, במהלך מלחמת העצמאות, בפיגוע בבית המוסדות הלאומיים בירושלים. שמה משמר את שמו הרוסי "ליאו".
חשין סיימה לימודי לשון ובלשנות באוניברסיטה העברית בירושלים, ובהמשך למדה צילום ואמנות במסגרות שונות, ביניהן מוזיאון ישראל ובצלאל.
הייתה כתבת ראשית בשבועון שער למתחיל, צלמת של המגזין "עלי כותרת", כתבת בעיתון פשוש ועורכת משנה של כתב העת כמעט 2000.
משנת 1971 ועד פטירתה הייתה נשואה לשופט דוד חשין ולהם בן ובת.
נפטרה ב-22 באפריל 2023.
תערוכות יחיד נבחרות

2001 – הלוך ושוב אל ילדותי, מוזיאון ארץ ישראל, תל אביב
2008 – המשכן לאמנויות הבמה, תל אביב
2009 – Befriend Your Demon‏, בית האמנים בירושלים
2012 – במרכז הבינתחומי הרצליה
ספריה

Befriend Your Demon‏ – אמנות רחוב בתל אביב, 2009
פירורים, 2010 (מהדורה אנגלית ב-2011) – על משפחתה
Do Not Disturb‏ – אמנות רחוב בישראל, 2012
על הדרך, 2018
הערות שוליים

↑  תערוכות חדשות, באתר הארץ, 30 באוגוסט 2001
↑  תערוכת הצילומים של ליאורה חשין: אומנות ברוח דרום תל אביב במרכז הבינתחומי, מאת קובי זלוטק, אוונגרד – מגזין הבינתחומי
| --- | --- |
בקרת זהויות :  ICIA: 279226  NLI: 987007307190605171  ISNI: 0000 0000 6705 3845  LCCN: n88262360  NTA: 186328206  VIAF: 31103844   WorldCat (עם VIAF): 31103844
לקטם

חומצת אמינו (משמאל) נסגרת לטבעת ויוצרת לקטם ומים
לקטמים הם קבוצה של תרכובות אורגניות.
הלקטמים הם אמידים טבעתיים (ציקליים). הם מוגדרים כאמידים כיוון שהם מכילים קבוצת קרבוניל (C=O, אטום פחמן הקשור בקשר כפול לאטום חמצן) הסמוכה לאטום חנקן. לקטם נוצר כשחומצת אמינו נסגרת לטבעת בעקבות חימום; בתגובה זו נוצר לקטם ונפלטת מולקולת מים. על חומצת האמינו להיות מסוג גמא או דלתא (כלומר, קבוצת האמינו בה נמצאת במרחק של 4 או 5 אטומי פחמן מקבוצת הקרבוקסיל).
לקטם מכונה בטא אם הוא מכיל בסך הכול ארבעה אטומים (שלושה פחמנים וחנקן), גמא אם הוא מכיל חמישה אטומים וכולי.
התרופות האנטיביוטיות הידועות פניצילין ואמוקסיצילין (מוקסיפן) משתייכות למשפחת תרופות הבטא-לקטם. טבעת הלקטם המרובעת בפניצילין ובתרופות הדומות לו מהווה את הרכיב הפעיל בתרופה, הפוגעת ביכולת ייצור דופן התא של חיידקים גראם-חיוביים. חיידקים רבים פיתחו עמידות לאנטיביוטיקה זו: חיידקים אלו מייצרים את האנזים בטא-לקטמאז, הפותח את טבעת הלקטם ומבטל בכך את פעילותה.
מאצ'יי אורלוש

| --- | --- |

 לידה:  16 ביולי 1960 (בן 64) ורשה, רפובליקת פולין 
 מדינה:  פולין פולין
 מקום לימודים:  Aleksander Zelwerowicz National Academy of Dramatic Art (1983) 
 בן או בת זוג:  Paulina Koziejowska 
 פרסים והוקרה:  אביר במסדר פולוניה רסטיטוטה (13 ביוני 2008)  קצין במסדר פולוניה רסטיטוטה (3 באוקטובר 2013) 
 http://www.maciejorlos.pl
 פרופיל ב-IMDb
 חתימה:   
 
מאצ'יי אורלוש (בפולנית: Maciej Henryk Orłoś; נולד ב-16 ביולי 1960) הוא שחקן פולני.
ביוגרפיה

אורלוש נולד בוורשה כבנו של הסופר קז'ימייז' אורלוש.
אורלוש שיחק בסרט "Kazimierz Wielki" מ-1975, דרמה היסטורית על קז'ימייז' השלישי, מלך פולין. ב-1983 סיים אורלוש ללמוד באקדמיה הלאומית לתיאטרון בוורשה "Aleksander Zelwerowicz National Academy of Dramatic Art in Warsaw", בלימודיו הוא היה פעיל באגודת סטודנטים. ב-1984 שיחק בסרט "Hania" המבוסס על רומן מאת הנריק סנקביץ'.
ב-1989 שיחק בסרט "Lawa. Opowieść o 'Dziadach' Adama Mickiewicza" של הבמאי טדיאוש קונוויצקי, והיה מועמד לפרס בפסטיבל הסרטים הבינלאומי במוסקבה. ב-1990 שיחק בסרט "Eminent Domain" העוסק במפלגה הקומוניסטית של פולין.
ב-1993 גילם פקיד גרמני בסרט "רשימת שינדלר". מ-1994 ועד 1995 שיחק במיני-סדרה "Zespół adwokacki", העוסקת במערכת המשפט הפולנית. ב-1996 הופיע בסרט הפעולה "Wirus". ב-1997 שיחק בסרט "Brat naszego Boga", לצד כריסטוף ואלץ.
הוא הגיש תקופה את "Teleexpress", מהדורת חדשות של TVP, רשת הטלוויזיה הציבורית של פולין.
ב-2001 ומ-2003 ועד 2007 שימש כמגיש תוצאותיה של פולין באירוויזיון.
ב-2008 זכה לעיטור "Order Odrodzenia Polski" מטעם ממשלת פולין.
הוא היה נשוי והתגרש פעמיים, ויש לו ארבעה ילדים.
מאטרבלה

| --- | --- |
סמל מאטרבלהסמל מאטרבלה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פטרוואשארה
 שטח:  26.35 קמ"ר
 אוכלוסייה:  ‏
  ‑ בכפר:  645 (1 בינואר 2024)
 קואורדינטות:  47°59′10″N 20°01′19″E﻿ / ﻿47.986°N 20.022°E﻿ / 47.986; 20.022 
 אזור זמן:  UTC +1
 http://matraballa.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מאטרבלה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מאטרבלה  he tabBackground:;tabBorder:#aaa;defaultTab:0;
 
מאטרבלה (בהונגרית: Mátraballa) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם במאטרבלה מספר התושבים נמצא בירידה. כך, בשנת 1990 חיו בכפר 988 תושבים ובשנת 2023 רק 676 תושבים.
האזור מיושב מסביבות המאה ה-14, והוא מוזכר לראשונה בכתבים משנת 1447.
יהודי מאטרבלה

יהודים חיו במאטרבלה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 18 | 852 |
| 1910 | 11 |  |
| 1920 | 6 |  |
| 1930 | 5 |  |
| 1941 | 4 | 1,291 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מאטרבלה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פטרוואשארה |
| --- | --- | --- |
| יישובים | פטרוואשארה • בודון • ביקסק • ביקסנטארז'בט • ארדקוושד • פדמש • אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
ליקוי החמה המלא ב-8 באפריל 2024

ליקוי החמה כפי שצולם באינדיאנפוליס, אינדיאנה.
ליקוי החמה כפי שצולם מנהר סנט לורנס בניו יורק.
אנימציה של מסלול הליקוי
ליקוי החמה המלא ב-8 באפריל 2024 היה ליקוי חמה מלא במקסיקו, ארצות הברית וקנדה. ליקוי חמה חלקי נראה בכל אמריקה הצפונית, האיים הקאריביים, אמריקה המרכזית וגרינלנד.
הליקוי נצפה קודם באוקיינוס השקט ולאחר מכן במקסיקו, ארצות הברית וקנדה. זמן הליקוי המרבי היה 4:28 דקות באזור טוראון, מקסיקו.
הרוחב המרבי של הליקוי המלא היה כ-198 קילומטרים ברצועה שנמשכה ממקסיקו בכיוון צפון-מזרח למדינות טקסס, אוקלהומה, ארקנסו, מיזורי, אילינוי, קנטקי, אינדיאנה, חלק קטן מאוד של מישיגן, אוהיו, פנסילבניה, ניו יורק, ורמונט, ניו המפשייר ומיין ומשם לקנדה. ליקוי זה נראה באזורים בעלי אוכלוסייה רבה, כאשר העיר הגדולה ביותר בה נצפה היא דאלאס שבטקסס.
הליקוי המלא התחיל ב-16:38:44 UTC, שיאו היה ב-18:18:29 UTC והוא הסתיים ב-19:55:29 UTC.
ליקוי חמה זה היה ה-30 מתוך 71 ליקויים בסדרת סארוס 139. הפעם הקודמת שבה נראה ליקוי חמה מלא בארצות הברית הייתה ליקוי החמה המלא ב-21 באוגוסט 2017.
הליקוי נע במהירות של 1,600 קילומטרים לשעה לכיוון צפון-מזרח והתאפיין בתופעה יוצאת דופן של השמש מוסתרת כולה על ידי הירח, עד כדי כך שהתאפשרה תצפית על כוכבים באמצע היום.
יותר מ-32 מיליון אנשים שנמצאו במסלול שבו עבר הליקוי, יכלו לצפות בו בתנאי שהשמיים היו בהירים וללא עננים. ב-27 אתרי פארקים לאומיים התכנסו מיליוני בני אדם לצפות באירוע. פעילות השמש הנמצאת בשיא מחזור של 11 שנים הוסיפה לחוויה עם התפרצויות שמש ופליטות,בהן ניתן היה לצפות בשלבים הראשונים והאחרונים של הליקוי.
גלריה

מסלול הליקוי
מסלול הליקוי עם מידת ההחשכה בכל מקום על פי זמן הליקוי
ראו גם

ליקויי החמה המלאים של המאה ה-21
ליקוי החמה ב-17 במאי 1882
ליקוי החמה המלא ב-2 באוגוסט 2027
ליקויי חמה הנצפים מישראל
הערות שוליים

1 2 3  משה גלנץ, ליקוי חמה מלא בצפון אמריקה - צפו בתמונות המדהימות, באתר ynet, 8 באפריל 2024
לא תישא שמע שווא

| --- | --- |
 מקרא:  שמות, כ"ג, א'
 ברייתא:  מכילתא, שמות כ"ג, א'
 משנה תורה:  ספר המדע, הלכות דעות, פרק ז', הלכה ג'; ספר שופטים, הלכות סנהדרין והעונשין המסורין להם, פרק כ"א, הלכה ז'
 שולחן ערוך:  חושן משפט, סימן י"ז, סעיפים ה'-ט'
 ספרי מניין המצוות:  ספר המצוות, לאו רפ"א ספר החינוך, מצווה ע"ד
 
לא תישא שמע שווא היא מצוות לא תעשה מהתורה האוסרת להקשיב או להאמין לכל צורה של לשון הרע. מצווה זו כוללת גם איסור על דיין להקשיב לטיעוניו של בעל דין אחד בלא ידיעתו של בעל דין אחר.
מקור המצווה

המצווה מופיעה בפרשת משפטים בפסוק: ”לֹא תִשָּׂא שֵׁמַע שָׁוְא, אַל־תָּשֶׁת יָדְךָ עִם־רָשָׁע לִהְיֹת עֵד חָמָס.” (שמות, כ"ג, א')
תרגום ירושלמי מבאר: ”עַמִּי בְּנֵי יִשְרָאֵל, לָא תְקַבְּלוּן מִילֵי שִׁיקְרָא מִגַּבְרָא דְּיֵיכוּל קוֹרְצִין בְּחַבְרֵיהּ קֳדָמָךְ, וְלָא תְשַׁוֵּי יְדָךְ עִם רַשִׁיעָא דִיהֵי סָהִיד שְׁקָר.” [בתרגום לעברית: לא תקבלו דברי שקר מאדם המאשים את חברו בפניך, ולא תשלב ידך עם רשע כדי להיות עד שקר.]

רש"י מפרש שהפסוק עוסק בשני עניינים שונים הנכללים במצווה: ”אזהרה למקבל לשון הרע, ולדיין שלא ישמע דברי בעל דין עד שיבא בעל דין חבירו.”